Ajankohtaista Pressin työmaalta - SRV.fi\nAjankohtaista Pressin työmaalta\nTältä sivulta voit lukea Pressin työmaan ajankohtaisia kuulumisia.\nTyömaalla on parhaillaan käynnissä seuraavia töitä:\n-Putki- ja viemäriasennukset.\n-Tasoitus- ja maalaustyöt.\npuh. 040 684 1105\nLähiaikoina alkavat työt:\nKäytämme alla kuvassa olevaa aluetta (ravintolan edusta) hiabille ensi viikon maanantain ja tiistain 25.4.2022 ja 26.4.2022. Rajaamme alueen sulkutolpilla ja lippusiimalla. Ravintolaan pääsee turvallisesti kulkemaan nostimen vierestä.\nTyömaalla on parhaillaan käynnissä useita eri työvaiheita. Ikkuna-asennukset ovat edelleen käynnissä. Parhaillaan tehdään myös etuputsitöitä sekä vesikattotöitä. IV-konehuoneen teräsrungon asennustyöt myös käynnissä.\nSisällä työstetään pintabetonilattioita, ja lattiahiontoja sekä tehdään kipsilevytöitä. Kuilussa ja kellarissa tehdään IV-asennuksia. Myös putki- ja viemäriasennukset käynnissä.\nLähiaikoina käynnistyvät sääsuoja-asennukset sekä maalämpökaivojen poraukset.\nTyömaalla elementtiasennukset on saatu päätökseen ja nosturi purettu. Nyt käynnissä ovat ikkuna-asennukset ja sääsuojan tukitelineiden asennustyöt, sekä maanvaraisen lattian ja pintabetonilattioiden työt. Seuraavaksi käynnistetään IV-konehuoneen teräsrungon asennukset.\nTyömaalla elementtiasennustyöt ovat parhaillaan käynnissä. Kellarissa on tehty raudoitustöitä ja seuraavaksi käynnistymässä ovat kellarin lattian valut.\nElementtien asennustyöt ovat käynnistyneet. Lisäksi käynnissä on loput täyttö- ja eristystyöt.\nTyömaalla alkaa viikolla 46 rungon elementtiasennukset. Aloitamme maanantaina 8.11.2021 elementtiasennuksen valmistelevat työt ravintolan seinustalla, työmaan puolella. Valmistelevat työt edellyttävät poraamista ja sahaamista, mistä voi aiheutua meluhaittaa C-talon tiloihin. Pyrimme\nvälttämään meluavia työvaiheita lounasaikaan klo 10.30-13.00.\nB-talon rungon elementtiasennus edellyttää elementtien asennusta ravintolan yläpuolella. Teemme nämä asennukset klo 14.30 jälkeen, jolloin ravintola on kiinni. Varmistaaksemme turvallisuuden suljemme ravintolan ovet aidoin em. elementtien asennuksen ajaksi.\nTiedotamme viikoittain tulevista nostoista ravintolan yläpuolella. Pahoittelemme mahdollista haittaa ja häiriötä.\n– Ulkopuolen sadevesi ja –sähkösuojaputkien asennus.\n– VSS hätäpoistumiskäytävän työt.\n– Seinien eristystyöt.\n– Nauha-anturoiden muotti- ja raudoitustyöt.\nTyömaalla jatketaan edelleen maanrakennustöitä. Tällä viikolla on edelleen käynnissä myös ulkopuolen sadevesi- ja sähkösuojaputkien asennus. Väestönsuojan osalta käynnissä eristystyöt ja sisäpuolen täytöt. Kellarissa tehdään seinien muotti- ja raudoitustöitä. Holvilla käynnissä muottityöt. Seuraavaksi käynnistyvät kellarin ja holvin valutyöt.\nTyömaalla jatketaan edelleen maanrakennustöitä. Tällä viikolla on käynnissä myös ulkopuolen sadevesi- ja sähkösuojaputkien asennus. Väestönsuojan osalta käynnissä eristystyöt ja sisäpuolen täytöt. Kellarissa tehdään seinien muotti- ja raudoitustöitä. Seuraavaksi käynnistyvät kellarin valutyöt.\nTyömaalla jatketaan edelleen maanrakennustöitä. Tällä viikolla on käynnistetty ulkopuolen sadevesi- ja sähkösuojaputkien asennus. Muottien purku on myös käynnissä.\nTulevia töitä VSS eristykset ja kellarin seinien muotti- ja raudoitustyöt.\nTyömaalla jatketaan edelleen maanrakennustöitä. Tällä viikolla on käynnistetty myös väestönsuojan seinien muotti- ja raudoitustyöt, sekä ulkopuolen sadevesi ja -sähkösuojaputkien asennus. Ensi viikolla käynnistetään väestönsuojan seinien betonointi.\nMaanrakennustyöt ja perustuksien paikallavalutyöt jatkuvat edelleen. Viikolla jännitystä työmaan toimintaan toi myös MTV:n Uutisten vierailu työmaalla, kun kävivät tekemässä juttua rakennusalan työvoimapulaan liittyen.\nMaanrakennustyöt ja perustuksien paikallavalutyöt jatkuvat edelleen.\nMaanrakennustyöt jatkuvat. Perustuksien paikallavalutyöt jatkuvat.\nTyömaan päivystyspuhelin puh. 040 684 1105\nMaanrakennustyöt jatkuvat. Perustuksien paikallavalutyöt käynnistyvät. Louhintatyöt ovat valmistuneet. Rakennuksen rungon suunnittelu käynnissä.\nMaanrakennus jatkuvat kohteessa. Louhintatyöt ovat käynnissä ja etenevät hyvin aikataulussa. Rakennuksen rungon suunnittelu on käynnissä.\nPaikallavalu-urakka alkaa viikolla 33.\nMaanrakennus ja louhintatyöt jatkuvat edelleen. Rakennuksen ja ympäristön suunnittelu etenee aikataulussa.\nKesälomakauden työmaalla päivystää työmaapäällikkö Markus Seipäjärvi, p.040 688 5517, markus.seipajarvi@srv.fi\nLouhintatyöt aiheuttavat melu- ja tärinähaittaa lähikiinteistöissä työskenteleville ja asioiville. Louhintatöitä tehdään arviolta 13.8.2021 asti.\nMaanrakennus ja louhintatyöt jatkuvat. Rakennuksen ja ympäristön suunnittelu etenee aikataulussa.\nMaanrakennus- ja mittaustyöt jatkuvat. Louhintatyöt käynnistyvät. Rakennuksen ja ympäristön suunnittelu etenee aikataulussa.\nLouhintatöitä tehdään alustavasti 13.8.2021 asti ja niistä aiheutuu melu- ja tärinähaittaa lähikiinteistöissä työskenteleville sekä asioiville.\nMaanrakennus- ja mittaustyöt ovat alkaneet. Rakennuksen ja ympäristön suunnittelu etenee aikataulussa. Kesälomakauden työmaalla päivystää työmaapäällikkö Markus Seipäjärvi.\nLouhintatyöt tulevat aiheuttamaan melu- ja tärinähaittaa lähikiinteistöissä työskenteleville ja niissä asioiville. Louhintatöitä tehdään alustavasti 12.7. – 13.8.2021 välisenä aikana.\nALOITUSTIEDOTE: Pressin B-talon rakennustyöt alkavat 28.6.2021\nSRV rakentaa Pressi Smart Premises B-talon, joka on teräsbetonielementtirunkoinen toimistorakennus ja se tulee sijoittumaan C-talon viereen. Kiinteistön osoite on Uutistie 3 B, Vantaa. Rakennuttajana toimii Julius Tallberg-Kiinteistöt Oyj.\nTyöt alkavat maanrakennustöillä 28.6.2021 ja B-talo valmistuu kokonaisuudessaan 31.10.2022 mennessä.\nTyömaalla työskennellään arkisin klo 7-18\nLouhintatyöt tulevat aiheuttamaan melu- ja tärinähaittaa lähikiinteistöissä työskenteleville ja niissä asioiville. Louhintatöitä tehdään alustavasti 12.7. – 13.8.2021 välisenä aikana. Ennen louhintatöitä suoritetaan lähikiinteistöissä kiinteistökatselmus ja louhintatyön aikana tärinämittauksia. Louhinnasta tiedotetaan vielä lähempänä ja kiinteistökatselmuksien sekä tärinämittauksien ajankohdat sovitaan erikseen ennen louhintatöiden aloitusta.\nTyömaaliikenne tapahtuu Uutistien kautta. Liikennejärjestelyt tai työmaan aitaus eivät vaikuta alueen kulkureitteihin. Pyydämme kaikkia noudattamaan paikalla olevia opasteita.\nPyrimme tekemään kaikki työt niin, että niistä aiheutuu mahdollisimman vähän haittaa ympäristölle ja naapurustolle. Tiedotamme tärkeimmistä muutoksista ja poikkeamista.\nTyömaapäällikkö Markus Seipäjärvi, puh. 040 688 5517, markus.seipajarvi@srv.fi\nTulemme lähettämään merkittävistä työvaiheista lähialueen sidosryhmille tiedotteen. Voitte myös seurata rakentamista SRV:n internetsivuilla: https://www.srv.fi/tyomaa/pressi/ Sivulle julkaistaan tarkempia työmaatiedotteita rakennustöiden edetessä.


Citroën aikoo keksiä sedanin uudelleen – ja palaa ranskalaiseen avantgardistiseen muotoiluun – Päivän Lehti\nCitroën aikoo keksiä sedanin uudelleen – ja palaa ranskalaiseen avantgardistiseen muotoiluun\nLifestyle\t27.2.2018 15:34 Turo Leppänen\nCXexperiencen nimi sisälsi vihjauksen 1970-luvun CX:ään. (Kuva Citroen)\nC5:n seuraajassa hyödynnetään myös katumaasturimaisia muotoilupiirteitä.\nAUTOT Ylemmän keskiluokan sedanit alkavat olla todella uhanalainen autoluokka Euroopan markkinoilla. Juuri nämä autot ovat menettäneet eniten myyntiään erilaisille katumaastureille ja crossovereille, ja niinpä monet autonvalmistajat eivät enää edes tarjoa perinteisiä isoja porrasperiä.\nRanskalaismerkit eivät kuitenkaan ole luovuttaneet ainakaan vielä tässä segmentissä. Renault esitteli pari vuotta sitten hulppean oloisen Talismanin Lagunan seuraajaksi, ja Peugeot tuo upouuden 508:n parrasvaloihin pikapuoliin avautuvassa Geneven autonäyttelyssä. Pösön porrasperästä tehdään korostetun sporttinen, eli tavoitteena on haastaa pykälää pienempi BMW:n 3-sarja ja kumppanit.\nPeugeotin sisarmerkki Citroën kulkee sen sijaan omia polkujaan. Isot Sitikat ovat olleet perinteisesti varsinaisia lentäviä mattoja merkin tavaramerkiksi nousseen kaasunestejousituksen ansiosta, mutta se tuli tiensä päähän viime kesänä. Tuolloin lopetettiin nimittäin toisen sukupolven C5:n valmistus, joka sai kunnian olla viimeinen kaasunestejousitettu Citroën.\nHydraulisen jousituksen avulla auto pystyisi tarjoamaan vanhojen isojen kissojen kaltaista leijuvaa kyytiä. (Kuva Citroen)\nTällä hetkellä Sitikan valikoimassa ei siis ole lainkaan isojen kissojen heimoon kuuluvaa sedania. C5:n jättämää aukkoa yritetään ensi hätään paikata C5 Aircrossiksi nimetyn katumaasturin avulla, mutta ranskalaiset eivät hylkää perinteistä porrasperääkään. Se aiotaan nimittäin keksiä uudelleen, ja seuraavan ison sedanin on tarkoitus toimia sekä C5:n että jo aiemmin tuotannosta poistuneen C6:n manttelinperijänä.\nMallia otetaan Citroënin pari vuotta sitten lanseeraamasta konseptiautosta, joka nimettiin CXexperienceksi. Nimi sisälsi vihjauksen 1970-luvun CX:ään, joka oli viimeisiä todella avantgardistisia Sitikoita monine erikoisine muotoilupiirteineen ja ominaisuuksineen. Autossa oli esimerkiksi kovera takalasi, joka löysi tiensä myös CXexperience-konseptiin. Tutkielmassa nähtiin lisäksi katumaasturimaisia muotoilupiirteitä, joita aiotaan hyödyntää C5:n seuraajassakin.\nCitroënin ylin pomo Linda Jackson on jo kertonut, että autossa aiotaan hyödyntää kompaktista C4 Cactus -crossoverista tuttua ajattelutapaa. Se tarkoittaa paluuta avantgardistiseen muotoiluun, ja odotettavissa on myös monia katumaasturimaisia design-kikkoja. Yksi niistä voisi olla kylkien ilmalla täytetyt Airbump-kolhusuojat, mutta toisaalta Citroën luopui juuri tästä keksinnöstään Cactuksen facelift-mallissa.\nVaikka Sitikan perinteinen kaasunestejousitus on historiaa, merkki panostaa edelleen täysillä mukavuuteen. Ranskalaiset ovat juuri esitelleet uudenlaisen hydraulisen jousituksen, jota hyödynnetään ensimmäistä kertaa juuri C4 Cactuksen facelift-versiossa. C5:n seuraajakin saa hyvin todennäköisesti tämän varusteen, jotta auto pystyy tarjoamaan vanhojen isojen kissojen kaltaista leijuvaa kyytiä.\nKun Citroënin uutuus vielä muotoillaan avantgardistisesti, auton pitäisi olla varteenotettava manttelinperijä maineikkaille edeltäjilleen.\nLue seuraavaksi Turun terrori-iskusta nostettiin odotetut syytteet – rangaistus voi olla elinkautinen vankeustuomio


Metsäläisten elämää: Neulottu kauluri\nEtsin vuosia sitten aikuiselle tarkoitettua kauluria korkealla kauluksella. Markkinoilta en kuitenkaan löytänyt sellaista ja ylipäätään minkäänlaiset aikuisen kaulurit ovat kaupoissa vähissä. Niinpä päätin tehdä kaulurin itse. Vuosien varrella olen tehnyt muutaman kaulurin itselleni ja isännälle. Tänään valmistui viimeisin versio kaulurista, lanka tällä kertaa hiukan ohuempi baby merino-lanka.\nKauluri on todella helppo tehdä, jos vaan osaa neuloa oikeita ja nurjia silmukoita. Tässä ohje 7 veljestä- langan vahvuiselle langalle.\nLuo pyöröpuikolle tai neljälle sukkapuikolle 96 silmukkaa. Neulo "kaksi oikein, kaksi nurin"-joustinneuletta 35 kerrosta (sen mukaan kuinka korkean kaulurista haluat).\nLisää oikeiden silmukoiden väliin yksi silmukka eli puikoilla on 3o2n3o2n jne. Neulo kuusi kerrosta ja lisää sitten silmukat myös nurjien silmukoiden väliin eli puikolla nyt 3o3n3o3n jne. Neulo kuusi kerrosta. Lisää sitten sekä oikeiden että nurjien silmukoiden väliin silmukat eli puikoilla nyt 4o4n4o4n jne. Neulo vielä 8 kerrosta. Päättele silmukat. Jos haluat vielä leveämmän kaulurin, voi silmukoiden lisäämistä toki jatkaa edelleen.\nTämä kauluri malli on tarpeeksi tiukka, joten se pysyy hyvin ylhäällä. Oikein kylmällä kelillä laitan putkihuivin kaulurin alle, putkihuivin voi nostaa vielä ylemmän poskille ja kauluri pitää sen hyvin paikallaan.\nLähettänyt Emäntä // Metsäläisten elämää klo 16.45\nNina / Merikapteenin vaimo 8. tammikuuta 2019 klo 17.25\nMakee kauluri! Kiitos ohjeesta, taidanpa kutoa meille kaulurit :)\nKirsi 10. tammikuuta 2019 klo 16.46\nKiitos ohjeesta! Meneekin heti kokeiluun.\nUnknown 22. marraskuuta 2019 klo 14.37\nUnknown 25. marraskuuta 2019 klo 13.22\nFint mönster! Tack!\nAnonyymi 28. joulukuuta 2019 klo 15.38\nHei, muistatko kuinka paljon lankaa tuohon kauluriin meni? Kyselee, Pipsa\nTodellinen löytö tämä ohje tuli tarpeeseen kiitos��\nNiina S 5. tammikuuta 2021 klo 11.33\nHei! Kiitos paljon ohjeesta 🤩 Teen itse tätä aika ohuella Kaupunki-langalla, 3 puikoilla. Osaatko yhtään sanoa, montako kerrosta noiden silmukan nostojen jälkeen kannattaa tehdä ohuemmalla langalla? 😁 Ohjeessa oli aluksi 6 kerrosta, mietin että onkohan 10 kerrosta liikaa?\nAnonyymi 10. tammikuuta 2021 klo 10.12\nHei! Montako silmukkaa tuossa baby merino -versioissa oli ja minkä kokoisilla puikoilla teit (itseasiassa puikkojen kokoa en löytänyt tuosta alkuperäisestä ohjeistamaan?) Kiitos jos pystyt vastamaan!\nAnonyymi 13. tammikuuta 2021 klo 19.54\nSuuret kiitokset kaulurin ohjeesta 💝\nNiin lämmin ja mukava tuli.\nAnonyymi 25. tammikuuta 2021 klo 14.44\nKiitos ohjeesta. Sain juuri omani valmiiksi\nUnknown 25. tammikuuta 2021 klo 17.42\nKiitos hyvästä ohjeesta,tuli tosi napakka kauluri.🤗\nAnonyymi 26. tammikuuta 2021 klo 9.50\nEnsimmäinen kauluri valmis. Kaksi vielä tekeillä työkavereiden iloksi 😊\nPiikkari 10. helmikuuta 2021 klo 11.23\nNo ihan mahtava ohje! Tuli tosi hieno! Kiitos :)\nAnonyymi 11. helmikuuta 2021 klo 14.29\nMikä puikon koko seitsemän veljestä langalle ?\nKatja_S 13. helmikuuta 2021 klo 15.14\nKiitos ohjeesta! Sain vihdoinkin tehtyä 4-vuotiaalle sopivan tiukemman, kasvoille ylettyvän kaulurin tällä ohjeella. Seuraavaksi taidan neuloa itselleni ja miehelle samanlaiset.\nAnonyymi 13. helmikuuta 2021 klo 17.15\nEnsimmäinen kauluri Novitan Merino 4ply langasta tuplana tulossa. Ihana ohje 😍\nAnonyymi 2. maaliskuuta 2021 klo 17.22\nKiitos mainiosta ohjeesta! Olen tehnyt lapselleni yhden kaulurin tällä ohjeella vanhasta Novitan baby-langasta, ja nyt on kohta toinen valmis, siinä lankana Dropsin baby merino. Käytin ensimmäisessä kaulurissa useita sukkapuikkoja, mutta tutustuin magic loop -tekniikkaan, ja nyt tämän toisen kaulurin neuloin sillä, ja tulee hyvää jälkeä, kannattaa kokeilla! Ei tarvitse venyttää kauluria pyöröpuikoille tai säheltää usean sukkapuikon kanssa, vaan riittää pitkä pyöröpuikko (vähintään 100cm).\nJatkossa varmasti käytän tätä ohjetta, kun lapselle täytyy uusia kaulureita tehdä joka talveksi. Harkitsen kyllä itsellenikin tätä kauluria, kun kaulaliinoja en tykkää käyttää :)\nAnonyymi 2. maaliskuuta 2021 klo 19.06\nTosi helppo ja hyvin istuva kauluri. Iso kiitos ohjeen jakamisesta! Tein Drops Merino Extra Fine -langasta, niin tuli pehmeäkin\nAnonyymi 7. maaliskuuta 2021 klo 13.41\nKiitos tästä ohjeesta! Minä joka en yleensä kudo, sain tehtyä itselleni kaulurin. Hyvä malli, saatan tehdä useammannkin 😊\nAnonyymi 16. maaliskuuta 2021 klo 20.11\nTosi ihana kauluri, kiitos ohjeesta 🙂 Tein Novitan Merino DK langasta.\nAnitta 28. maaliskuuta 2021 klo 13.21\nKiitos ohjeesta. Tein miehelle ja tykkäsi.


Nyt on helppo ruoka! - Monna treenaa!\n3 vastausta artikkeliin “Nyt on helppo ruoka!”\nKyllä joo aika helpoilla resepteillä vedetään arkisin kun vuorotyötä kaiken lisäksi tehdään. Mut en oo vielä ihan noihin säilykkeisiin turvautunut 😀 Ennemmin sit sitä vuolukanaa ostanut tai kokonaisen grillatun broilerin jos on niin kiire. Mutta just ihan ruokia tai sit jos enemmän aikaa niin laatikko/keitto parille päivälle. Viikonloppuisin sit on kiva panostaa enemmän 🙂\nTäytyypä bongailla tuota kaupasta 😀 arjen pelastajana toimii itsellä tonnikakalapurkit, joten noista sais vaihtelua 🙂\nTeen helppoa ja nopeaa ruokaa mutta jonkun mielestä laittamani ruoka ei varmaan sellaista ole 🙂 Että mikä sitten kullekin on helppoa ja nopeaa, riippuu niin ihmisestä…


Kemikaalikimara: Kosmetiikan säilöntäaine PHMB\nKuva, Flickr, sunshinecity\nPäivän kemikaalipuheenaihe on ollut polyaminopropyl biguanide (PHMB).\nTäydennys 20.1.2016 (Lisätty Kemikaalitutkan ensimmäinen artikkeli ja INCIMIX:n kirjoitus)\nKemikaalitutka kirjoitti jutun Tanskassa löydetyistä 36 PHMB:tä sisältävästä kosmeettisesta tuotteesta\nKemikaalicocktail kirjoitti jutun Tanskassa löydetyistä 36 PHMB:tä sisältävästä kosmeettisesta tuotteesta.\nKemikaalitutkan selvityksessä tuotteita on löytynyt lisää.\nINCIMIX pohtii PHMB:tä ja lainsäädäntöä.\nPHMB tuli taannoin esille desinfiointiaineiden yhteydessä, erityisesti suihkutettavien tuotteiden kohdalla. Ainetta käytetään myös säilöntäaineena, koska se tepsii mikrobeihin.\nPHMB on vuoden 2015 alusta ollut luokittelussa Carc 2 : "epäillään aiheuttavan syöpää", lievempi kuin "aiheuttaa syöpää". Mutta ei sellaisiakaan aineita saa kosmetiikassa olla. Hämmentävää on, että kielto aineen käyttämisestä ei ole ollut yksiselitteinen, koska valmistajat sitä noin yleisesti käyttävät.\nTHINK Chemicals'in selvitys on herättänyt keskustelua. Sain lukijaltani viestin, jossa pyydettiin kirjoitusta aiheesta.\n"Mikä on todellisuus tämän aineen takana, kannattaako tätä pelätä? Onko syytä vaihtaa tuotteet joissa tätä on? Sokos ainakin minulle lupautui ystävällisesti vaihtamaan pari kk takaperin ostamani tuotteen muuhun vastaavaan jossa tätä ainesosaa ei ole. Olisi kiva tietää vähän asiallisempaa tietoa kuin paniikkireaktiot somessa."\nPaniikkireaktioilla viitattaneen keskusteluihin somessa. En alunperin ajatellut tästä aiheesta kirjoittaa, koska tieto on ollut jo tehokkaasti eetterissä - ja hyvä niin. Muutaman pohdiskelun laitan silti. Jos aine on kielletty, niin se on ja siihen on syynsä. Tukesin mukaan PHMB on kielletty, mutta valmistajat ovat näköjään toista mieltä. Toisaalta, jos joku ainesosa kielletään, kielto alkaa jostain päivämäärästä ja kaupoissa olevat tuote-erät saa myydä loppuun.\nUusista ostettavista tuotteista kannattaa tarkistaa, etteivät ne sisällä PHMB:tä. Vaan mitä tehdä jo ostetuille tuotteille? Lukijani aikoo kiikuttaa hiljattain ostetun tuotteen takaisin kauppaan. On varmasti tehokas tapa vaikuttaa yritysten toimintaan. Entäpä vajaat jo tovi sitten hankitut tai lahjaksi saadut? Tein pikaisen syynin kotoana, löysin yhden tuotteen, jossa on PHMB:tä. Käytän kyseisestä voidetta harvoin. Laitoin sen takaisin kaappiin ja käytän sitä kuten tähän asti eli harvakseltaan joko loppuun tai hävitän mahdolliset jämät säilyvyysajan mentyä umpeen. Kannattaa myös pohtia altistuksen määrää. Poishuuhdeltavissa tuotteissa altistus on erittäin pieni. Iholle jätettävissä tuotteissa, kuten voiteissa, suurempi. Altistus riippuu myös siitä, paljonko usein ja kuinka monia tuotteita käyttää. Mutta toki jokainen tekee omat päätöksensä ja lasten kohdalla kannattaa olla tarkempi.\nVäkisin tuli mieleen, että ainakin osaa näistä PHMB:llä säilötyistä tuotteista todennäköisesti markkinoidaan sloganilla "Ei sisällä parabeenejä". Ei sisällä -markkinoinnista olisi hyvä päästä eroon, koska taakse saatetaan jemmata haitallisempia aineita.\nKiinnostaa kuulla niin viranomaisia kuin myös kosmetiikka-alan edustajia, miksi PHMB:n käytön kielto on valmistajille epäselvä asia.\nLukijani lähetti asiasta PHMB:ta sisältävästä tuotteesta kysymyksen Tukesille. Ohessa lukijani saama vastaus:\n"Kyseisen aineen käyttö on tullut kemikaalilainsäädännössä annetun luokitusmuutoksen johdosta kosmetiikassa kielletyksi vuoden 2015 alusta, mutta markkinoilla saattaa olla vielä tuotteita, joissa ainetta on. Aine on myös edelleen EU:n kosmetiikka-asetuksen sallittujen säilöntäaineiden listalta, mikä on omiaan aiheuttamaan sekaannusta.\nAinetta sisältävien kosmeettisten valmisteiden myynti on Tukesin tulkinnan mukaan kiellettyä, mutta kuluttajien ei tarvitse erityisesti huolestua jos on aiemmin käyttänyt tätä ainetta sisältäviä tuotteita."\nKuten arvelinkin. Hyllyt saa myydä tyhjäksi, vaikka joku ainesosa olisi kielletty. Lisäksi tilanne on lainsäädännöllisesti sekava, mitä kuvastaa se, että PHMB:tä sisältäviä tuotteita on niin paljon markkinoilla. Mutta eiköhän viimeistään nyt kaikki ole asiasta tietoisia, niin valmistajat kuin kuluttajatkin. Ehkä lainsäätäjäkin saa viimein kosmetiikka-asetuksen liitteen päivitettyä.\nKiitos lukijani tiedoista ja vinkeistä!\nTunnisteet: allergia , karsinogeeni , kosmetiikka\n20. tammikuuta 2016 klo 18.06


Las Vegas jyräsi jatkoon NHL:n pudotuspeleissä, Mikko Rantaselle raju pettymys - Urheilu | HS.fi\nKUNTAVAALIT: Kokoomuksella on jo kuohuvat kylmässä: Katso HS:n kuvakooste vaali-illasta\nLas Vegas jyräsi jatkoon NHL:n pudotuspeleissä, Mikko Rantaselle raju pettymys\nMikko Rantanen pettyi rajusti, kun Colorado putosi ennen NHL-kauden huipennusta: "Meillä oli tämä ottelusarja käsissämme"\nVegasin maalivahti Marc-Andre Fleury päästi kolme maalia, joista yhden teki Coloradon Mikko Rantanen. Kuva: Gary A. Vasquez / Reuters\n”Meillä oli tämä ottelusarja käsissämme ja annoimme sen luisua pois”, Rantanen tiivisti Denver Post -lehdelle.\nMeillä oli kova joukkue ja potentiaalia menestyä. Pelasimme kauden aikana hyvin, mutta nyt on vaikea löytää sanoja.”\nColorado putosi myös viime kauden pudotuspeleissä toisella kierroksella. Tuolloin joukkue hävisi seitsemännen pelin jatkoajalla Dallasille.


Synkkämieli | Ylioppilaslehti\n2.11.2007 | 00:20 • Päivitetty 5.11.2007 | 19:17\nAntti Asplund istuu työhuoneessaan Sörnäisten sydämessä, eikä voi peittää hymyään.\n25-vuotias suunnittelija on juuri kuullut, että hän saattaa saada vaatteitaan myyntiin New Yorkiin.\nHän korostaa, että kaikki on vielä kesken.\n“Matkustan sinne pian etsimään mahdollisia myyntipaikkoja, eli mikään ei ole vielä varmaa”, kokomustiin pukeutunut Asplund sanoo, eikä halua täsmentää arvoituksellisia puheitaan.\nKerrostaloyksiöön pystytetyn työhuoneen seinällä roikuu kyltti, jossa lukee: “a fashion that does not reach the streets is not a fashion”.\nViisi omaa nimeään kantavaa kokoelmaa suunnitellut Asplund saattaa olla yksi seuraavista suomalaisen muodin suurista nimistä. Hänen suunnittelemiaan vaatteita ja koruja myydään Helsingin lisäksi jo Tukholmassa ja muodin asiantuntijat kuvailevat nuoren suunnittelijan kädenjälkeä hyvin kansainväliseksi.\nJuuri kansainvälistä tyyliä maailmalla tällä hetkellä kovin tuntematon suomalainen muoti kaipaakin.\n“Suomalaisten vaatemerkkien ongelmana ulkomailla on ollut, että ne ovat yrittäneet markkinoida itseään juuri suomalaisina. Kansallisuudella ei ole mitään merkitystä muodissa nykypäivänä. Ruotsissa on paljon katumuotibrändejä, mutta ei niitäkään myydä ruotsalaisuudella”, sanoo vaatesuunnittelun lehtori Tuomas Laitinen Taideteollisesta korkeakoulusta.\nAsplund menee hieman hämilleen kuullessaan kehuista, mutta myöntää kansainvälistymisen olevan yksi hänen tavoitteistaan.\n“On tärkeää päästä ulkomaille, koska Suomessa on niin pienet markkinat.”\nKun Asplund oli aloittelemassa peruskoulua, hänen perheensä muutti Jyväskylästä Kiiminkiin. Pieni kunta sijaitsee noin 20 kilometrin päässä Oulusta.\nAsplund ei kuvaile Kiiminkiä kovin mairittelevasti.\n“Lukion jälkeen minulle oli aivan selvää, että haluan sieltä pois.”\nAsplund oli kiinnostunut vaatteista jo peruskoulussa, mutta se ei näkynyt hänen pukeutumisessaan. Hän sanoo olleensa niin pieni ja laiha, ettei voinut löytää itselleen sopivia vaatteita.\n“Muistan, kun olin kerran käymässä naapurissa asuvan tytön luona ja sanoin hänelle, että kunpa minullakin olisi yhtä paljon vaatteita kuin hänellä.”\nVaikka Asplund käytti koulussa päivästä toiseen samoja tummansinisiä farkkuja, kotona hän kokeili pukeutumisen rajoja.\nHän saattoi pukeutua ihan mihin tahansa – vaikka verhokankaaseen. Toimistotyöntekijä- äiti ja myynti-insinööri-isä suhtautuivat pukeutumisleikkeihin ymmärtäväisesti.\n“He eivät tietenkään antaneet leikellä kankaita, mutta käytin niitä silti. Heitin verhon päälleni ja kuvittelin sen olevan puku. Ja sitä paitsi melkein mistä tahansa voi muotoilla itselleen puvun, vaikka se ei näyttäisi sellaiselta kenenkään muun mielestä.”\nLapsena Asplund vietti paljon aikaa omissa oloissaan. Hän keskeytti mielikuvitusleikkinsä käydäkseen koulussa tai koulun järjestämissä teatteriharjoituksissa.\nLeikeissään Asplund saattoi vaikkapa luoda tuotteita vessapaperista.\n“Taittelin vessapaperia, tein sille pakkauksen ja loin merkin. Sitten ajattelin, että pystyisin myymään tuotettani eteenpäin hirveällä hinnalla, koska olen keksinyt jotakin nerokasta.”\nKun vanhemmat eivät suostuneet hankkimaan kotiin akvaariota, Asplund kuvitteli sen.\n“Merkkasin teipillä lattiaan suorakulmion, jonka päälle ripustin roikkumaan paperista askartelemiani kaloja.”\nLukiossa Asplund päätti, että haluaa opiskella arkkitehtuuria tai vaatetusalaa. Tärkeintä oli kuitenkin päästä pois Kiimingistä.\nKuka 18-vuotias haluaisi jäädä vapaaehtoisesti paikkakunnalle, jonka suurimmat nähtävyydet ovat koski, kalkkikivialue ja kirkko?\nAsplund muutti Helsinkiin, vaikka hänellä ei ollut opiskelupaikkaa.\nEnsimmäisen talven ajan hän siivosi junia rautatieasemalla.\nKerätessään hylättyjä kahvikuppeja ja repaleisia sanomalehtiä Asplund jatkoi mielikuvitusleikkejään. Hän käveli kuulokkeet korvilla junien käytävillä ja kuvitteli samanaikaisesti, millaisia vaatteita voisi suunnitella.\nSeuraavana syksynä yliopistoon päässyt Asplund opiskeli kaksi vuotta fonetiikkaa ennen kuin haki Stadiaan vaatetusalan koulutusohjelmaan. Hän pääsi sinne ensimmäisellä yrityksellä.\n“Olen aina ollut kiinnostunut kielistä ja niiden rakenteista. Aion vielä jonakin päivänä valmistua myös yliopistosta.”\nNyt opinnot ovat tauolla, koska Asplund haluaa keskittyä omaa nimeään kantavaan vaatemerkkiin.\nHänen lisäkseen merkkiä ovat tekemässä markkinointiin ja konseptisuunnitteluun osallistuva Jarkko Kutilainen sekä yhtiökumppani ja mallimestari Meri Karppanen.\nEnsimmäiset Antti Asplund -merkkiset vaatteet tulivat myyntiin Helsingissä viime joulukuussa. Syyskuusta asti niitä on myyty myös Tukholmassa.\nTällä hetkellä hän suunnittelee ensi syksynä ilmestyvää vaate- ja korusarjaa, nimikkomerkkinsä kuudetta kokoelmaa.\nAsplundin suunnittelemat vaatteet ja korut näyttävät yksinkertaisilta.\nEsimerkiksi t-paidat ovat yksivärisiä ja niissä on tekstipainatus rinnassa. Kaulakoruissaan Asplund käyttää arkisia esineitä, kuten vaikkapa kampoja ja pensseleitä.\nMuodin asiantuntijat ovat kuvailleet vaatteita muun muassa makaabereiksi rooliasuiksi, koska ne ovat selkeästi sidoksissa johonkin tiettyyn teemaan. Esimerkiksi viime tammikuussa hän valmisti kokoelman hautajaisiin tarkoitettuja vaatteita.\n“Hautajaisvaatteet ovat olleet mielessäni jo kauan, koska olen leikkinyt hautajaisia jo kolmevuotiaana. Olen myös suunnitellut omia hautajaisiani. Niistä tulee synkät, mutta samanaikaisesti hauskat. Tilaisuudessa pukeudutaan ehdottomasti mustiin, koska surupukuun sonnustautuneet ihmiset välittävät niin vahvan viestin”, Asplund sanoo hymyillen.\nHän ei silti halua leimautua synkäksi suunnittelijaksi, jolla on pakkomielteinen suhtautuminen kuolemaan: viime kesän Asplund-kokoelma otti vaikutteita Super Mario Bros. -konsolipelistä.\nKlassikkopelissä pelaaja joutuu loikkimaan kuukusiksi kutsuttujen sieniltä näyttävien olentojen yli.\n“Ne ovat äkäisiä, mutta samalla hauskoja hahmoja. Keksimme niille nimet ja elämäntarinat, kun otimme ne osaksi kokoelmaamme.”\n“Muistan yläasteella karkailleeni liikuntatunneilta päästäkseni pelaamaan Nintendoa. Sitä paitsi kuukuset nyt vain tuntuivat minulle henkilökohtaisesti tärkeiltä hahmoilta, kun suunnittelin tuota kokoelmaa”, Asplund sanoo.\nAsplundilta ei kannata kysyä pukeutumisvinkkejä, koska hän ei suostu niitä antamaan.\nMutta mitä mieltä hän on siitä, että suomalaiset käyttävät huomattavasti vähemmän rahaa pukeutumiseen kuin vaikkapa ruotsalaiset?\n“Rahankäyttö ei vaikuta pukeutumiseen, siksi tuosta ei voi päätellä mitään. Kierrätyskeskuksistakin voi löytää mielettömän hienoja vaatteita ja kuka tahansa voi muokata vanhoja vaatteitaan. Niitä voi esimerkiksi muotoilla saksilla tai niihin voi tehdä omia painatuksia.”\nNiin, mutta kuka ihan oikeasti jaksaa – tai osaa – muokata vaatteitaan?\n“T-paitakin voi muuttua kiinnostavaksi, jos se on kulunut ja kainaloihin on jäänyt hikiläikät.”\nSuomalaisia haukutaan vuodesta toiseen laiskoiksi pukeutujiksi. Meillä ei kuulemma ole tyylitajua. Ja kaiken lisäksi hankimme vähät vaatteemme halpaketjuista.\nAsplund ei halua liittyä lenita-airistoihin.\n“Jotkut ihmiset haluavat ilmaista pukeutumisellaan jotakin, toiset eivät. Eikä sitä voi tietää keskustelematta ihmisen kanssa”, hän sanoo.\n“Minulle riittää, että jokainen heijastaa pukeutumisellaan omaa persoonallisuuttaan. Miksi pitäisi yrittää olla jotakin muuta kuin mitä on?”\nOmista vaatteistaan Asplund ostaa suurimman osan kirpputoreilta. Hänen pukeutumistyylinsä vaihtelee kausittain. Tällä hetkellä käytössä ovat mustat ja valkoiset vaatteet.\n“Kaikki johtuu mielialasta. Suunnittelen parhaillaan kokoelmaa, josta on tulossa synkkämielinen. Siksi käytän parhaillaan pääosin mustia vaatteita, mutta esimerkiksi viime kesänä pukeuduin usein keltaiseen.”\nAsplund ei osaa sanoa tarkkaan, kuinka paljon vaatteita hän omistaa. Hän arvioi, että niitä löytyy useampi vinttikomerollinen, koska mitään ei voi heittää pois.\n“Jokainen vaate on aarre, merkki ja muistijälki jostakin tietystä ajanjaksosta.”\nAsplund ajattelee, että jokaisella vaatteella on oma tarinansa.\n“Haluan, että myös suunnittelemillani vaatteilla on tarina. Pidän itseäni enemmän tarinankertojana kuin vaatesuunnittelijana.”\nAsplundin kokoelmien vaatteissa tarinat näkyvät paitojen printeissä ja markkinoinnissa, joissa käytetään Jarkko Kutilaisen kirjoittamia runoja ja tekstejä. Vaatteet tarinoivat heidän keksimästään mielikuvituskaupungista.\nAikaisemmissa kokoelmissaan Asplund sanoo käsitelleensä muun muassa tuossa kaupungissa vietettyjä hautajaisia. Ensi kevään kokoelma liittyy kaupungissa sijaitsevaan puutarhaan.\nSe ei välttämättä tarkoita, että vaatteet olisivat värikkäitä ja iloisia. Asplund nimittäin kertoo suhtautuvansa mielikuvitusmaailmaansa pohjimmiltaan synkästi.\n“Tasaisessa ja onnellisessa elämässä ei ole mitään mielenkiintoista. Jos joku kertoo minulle elämäntarinaansa, keksin siihen itse traagisia käänteitä, jos niitä ei muuten ole. Minä rakastan kuunnella ihmisiä ja lukea heidän blogejaan – ehkä jopa liikaa.”\nKuva Mikael Petterson


Pieniä hetkiä: Pallokuosinen wrap tai\nPallokuosinen wrap tai\nAikaisemman bussineliön rinnalle piti tehdä "hieman vähemmän kasvunvaraa" sisältänyt yksilö, ja tätä lähdin muutenkin parantelemaan malliltaan. Muuttelin mallia, pehmusteet löytyy paneelin osalta niskasta ja polvitaipeiden kohdalta, vyötäröhihnassa on paksu pehmuste ja samoin olkaimissa. Olkahihnat ovat tässä liinamaiset, ja ne voi joko pitää taitettuna tai levittää olkapäille. Pehmusteet olalla ovat todella mukavan tuntuiset, niihin(kin) otin mallia Christan ohjeesta. Kone hieman yskähteli vyötäröä ommellessa, mutta pienen aaltoilevan sauman kestää kun käyttömukavuus on todella hyvä ja ei se onneksi käytössä mihinkään näy.\nOlkaimet voi levittää lisätueksi pepulle tai ne voi viedä köytenä jalan ali, ehdottomasti kiva lisä painavamman kannettavan kanssa verraten perusneliöön. Kankaat tähän hankin Ikeasta, punainen on Lenda-kangasta, joka sopii mainiosti liinaolkaimiksi ja pallokangas on Hildis. Hildis on todella tukevan oloista puuvillaa, siitä saisi myös aika kivan kesälaukun...\nPitkät olkahihnat voi sitoa vastakkaisen hihnan alta kiertäen vahvistukseksi rinnalle ja kun vielä levittää hihnan, niin jakaa painoa kivasti pois hartioilta. Hihnoista tein niin pitkät, että riittää isommallekin kantajalle.\nMuutenhan wrap taista tuli aivan loistava, mutta se on ihan aavistuksen jo liian kapea kuopukselle. Liinaolkaimilla saa hyvän asennon tehtyä ja käyttöä näin pidennettyä mutta harmittaa ihan hirmuisesti kun käytin tähän tosi paljon aikaa ja on käyttömukavuudeltaan niin hyvä. Ei kai se auta, kuin alkaa tekemään isompaa ja myydä tämä pois. Ensimmäinen liian iso, toinen liina pieni niin eikös kolmas voisi silloin olla jo ihan sopivan kokoinen ;)\nLähettänyt Heidi klo 13.25\nTunnisteet: kantoreppu, ompelu\nAnonyymi 23. kesäkuuta 2014 klo 13.28\nkuin pieni leppäkerttu :D ihana\nPienen miehen muuttopäivä\nKoruja, koruja, vielä lisää koruja!\nLippapipot koko perheelle\nKesäpeitot lapsille ja mummon kammariin\nKiire eli Loma!\nOmia lempiblogejani ja pieni ripaus pinterestiä\nSalmiakkikarkki, joka ei lihota\nKukkaloistoa ja yksi nukahdus


North West, 5, varasti huomion Kim Kardashianilta - poseeraa kuin äitinsä lyhyellä musiikkivideolla - Viihde - Voice.fi\nNorth West, 5, varasti huomion Kim Kardashianilta - poseeraa kuin äitinsä lyhyellä musiikkivideolla\n15.05.2019 17:15 - Milena Raappana\nNorth Westin tanssiliikkeet olivat myös näyttävät.\nKim Kardashianin, 38, ja Kanye Westin 41, perheeseen syntyi pieni poika. Kiireisellä superjulkkiksella on nyt aikaa olla kotona äitiysloman siivellä ja tämä näkyy myös hänen Instagram-tilillään.\nHän nimittäin teki tyttärensä Northin Westin, 5, kanssa musiikkivideon, joka todistaa, että North todella on kahden superstaran tytär. Hän poseeraa asenteella, kuten äitinsä ja tanssii näyttävästi musiikin rytmiin, kuten isänsä. Kaiken kruunaa cowboy-asusteet.\nMyös Kim näkyy videon alussa pyjamassa ja cowboy-asusteissa soittamassa ukulelea. Koko shown päätähti on kuitenkin North tanssimassa Lil Nas X:n Old Town Road -biisin tahtiin.\nVideota on katsottu lähes 3 miljoonaa kertaa ja se on kerännyt yli 62 000 kommenttia. Kardashianien fanit ovat rakastuneet pieneen Northiin ja hänen ylitsepursuavaan asenteeseen.\n"Tämä teki minut niin onnelliseksi."\n"Omg mikä superstara."\nvideo instagram Kim Kardashian north west\nDavid Guettan tribuutti George Floydille herättää epäuskoa: "Valkoisin tapa reagoida rasismiin" Ariel Winterin rento kesäasu korosti timmiä vartaloa - katso kuvat Kylie Jenner ei olekaan miljardööri, takana hurja tuhlausputki - käytti 100 miljoonaa alle vuodessa Emma Watson jakoi mustia ruutuja Instagramissa - joutui hurjan kritiikin kohteeksi Nelli Matulan kaunis juhlalookki hurmasi seuraajat: "Wou, miten kuuma!" Esko Kovero paljastaa, kuinka Salkkareiden putoamiskohtaus syntyi: "Ei stuntteja, kerralla purkkiin" Jukka Hildénin Chachi-rakas puhuu suomea tuoreella videollaan - seuraajat hullaantuivat Jennifer Anistonin alastonkuva huutokaupataan - tuotto hyväntekeväisyyteen Sia on ollut jo vuoden äiti kahdelle pojalle - adoptoi kaksi 18-vuotiasta nuorukaista Taio pitkähihaisesta hetkessä t-paita - nokkela niksi kerää kiitosta TikTokissa\nSuosittu naiskoomikko jatkoi alastonkuvasarjaansa - fanit innostuivat eräästä yksityiskohdasta David Guettan tribuutti George Floydille herättää epäuskoa: "Valkoisin tapa reagoida rasismiin" Tiesitkö? Harry Potter -elokuvan lopussa on "salainen seksikohtaus" Taio pitkähihaisesta hetkessä t-paita - nokkela niksi kerää kiitosta TikTokissa Esko Kovero paljastaa, kuinka Salkkareiden putoamiskohtaus syntyi: "Ei stuntteja, kerralla purkkiin" Jennifer Anistonin alastonkuva huutokaupataan - tuotto hyväntekeväisyyteen Netflixin uusi sci-fi-sarja nousi katsotuimpien joukkoon, faneilta silti moitteita: "Halpa kopio!" Ariel Winterin rento kesäasu korosti timmiä vartaloa - katso kuvat Kylie Jenner ei olekaan miljardööri, takana hurja tuhlausputki - käytti 100 miljoonaa alle vuodessa Netflixilta uusi fantasiasarja - hyytävällä trailerilla satoja tuhansia katselukertoja\nTiesitkö? Harry Potter -elokuvan lopussa on "salainen seksikohtaus" Suomalainen twerk-tähti Tinze ryhtyi artistiksi, mutta ei laula biiseillään - "Uuden ajan konsepti" "Näytin ihan hullulta" - 10 julkkista, jotka kertovat katuvansa kauneusleikkauksiaan Fanit huomasivat photoshop-mokan Khloé Kardashianin kuvassa - bongaatko sinä? Scott Disick päätti somehiljaisuuden - päivitys vahvistaa huhua Kourtney Kardashianista Tunnistatko 10 suomalaista elokuvaa vain yhden kuvan perusteella? Testaa nyt! Tiedätkö, minkä ikäisiä suomalaistähdet ovat? Ota haaste vastaan ja testaa! Khloé Kardashianin uusi kuva hämmentää Instagram-väkeä: "Kuka sinä olet ja missä Khloé?" Äiti meikkasi vauvansa kulmakarvat - lopputulos aiheutti raivoa ja naurunpyrähdyksiä Lana Del Rey valtaisan somekohun keskellä, rasismisyytöksiä satelee: "Painu helvettiin!"\nTänään tv:ssä: Elokuva, jonka kulisseissa Pamela Tola ja Lauri Tilkanen rakastuivat\nAriel Winterin rento kesäasu korosti timmiä vartaloa - katso kuvat


Caruna säljer en del av sina telekommunikationsmaster till Digita | Caruna.fi\nhttps://caruna.fi/sv/nyheter/caruna-saljer-en-del-av-sina-telekommunikationsmaster-till-digita Om Caruna\nCaruna säljer en del av sina telekommunikationsmaster till Digita\nPressmeddelande 22.02.2021 - 10:05\nKommunikationsnätbolaget Digita och elnätsbolaget Caruna har kommit överens om att Caruna säljer de urbruktagna masterna till Digita.\nYhtiöt ovat sopineet, että Carunan tietoliikennemastot siirtyvät kaupassa Digitan omistukseen. Mastot sijaitsevat eri puolilla Carunan toimialuetta. Eteläisimmät mastot ovat Espoon Leppävaarassa ja Turun saaristossa Korppoossa ja pohjoisimmat mastot ovat Posiolla.\nAiemmin mastot ovat toimineet sähköverkon hallinnassa ja siirtäneet radiolinkillä tietoa Carunan käyttökeskuksen ja sähköasemien välillä. Radioyhteydet on nyt uusittu valokuitu-, satelliitti- ja mobiiliyhteyksillä, joten Carunalla ei ole vanhoille mastoille enää käyttöä. Digita sen sijaan pystyy hyödyntämään mastoja osana kattavaa ja luotettavaa Digitan IoT-verkkoa ja tarjoamaan laadukkaita infrapalveluita myös muille tietoliikenneoperaattoreille.\n”Olemme erittäin tyytyväisiä, että voimme hyödyntää Carunan mastokantaa uusien entistä monipuolisempien tietoliikennepalveluiden tarjoamisessa. Mastoinfrastruktuurin merkitys kasvaa uusien teknologioiden kuten 5G:n ja sen mahdollistamien palveluiden myötä. Haluamme Digitassa palvella operaattoriasiakkaitamme entistä kattavammin ja auttaa mobiiliverkkojen kehittämistä Suomessa tältä osin”, sanoo Digitan operatiivinen johtaja Markus Ala-Hautala.\nKuvassa Carunan verkkojohtaja Kosti Rautiainen (vas.) ja Digitan toimitusjohtaja Vesa Tykkyläinen


Olkibiosuodin maatalouden ravinnehuuhtoutumien vähentämisessä ja ravinnekierron tehostamisessa - Theseus\nOlkibiosuodin maatalouden ravinnehuuhtoutumien vähentämisessä ja ravinnekierron tehostamisessa\nLohela, Piritta (2017)\n2017.05.26_Piritta Lohela.pdf (4.843Mt)\nTämän opinnäytetyön tavoitteena oli selvittää olkibiosuodinkäsittelyn vaikutusta ojaveden ravinnepitoisuuksiin sekä oljen toimivuutta suodinkäytössä. Työ oli osa Ravinteet pellossa vaan ei vesistöön -hanketta (Ravinneresurssi). Tutkimus toteutettiin Mustialan opetus- ja tutkimusmaatilan läpi virtaavassa Riuskanojassa.\nMaatalous on suurin yksittäinen ihmisten aiheuttama vesistöjen ravinne-kuormittaja ja monenlaisia menetelmiä ravinteiden huuhtoutumisen vähentämiseksi tai kiinniottamiseksi on kehitetty ja kehitteillä. Tärkeimmät huomioitavat ravinteet ovat typpi ja fosfori. Biosuotimia on tutkittu yhte-nä edullisena ja ekologisena vaihtoehtona maatalouden erilaisten ravin-nevalumien sitomisessa. Eloperäisten biosuodinmateriaalien hyötynä on niiden itsessään sisältämät ravinteet biofilmin kasvun edistäjänä sekä niiden jatkohyödyntämisen mahdollisuus.\nTyössä testattiin erilaisia olkibiosuodinratkaisuja, ravinteiden sitoutumista olkimateriaaliin ja vaikutusta ojan ravinnepitoisuuksiin. Koejaksojen kesto vaihteli kahdesta kuuteen viikkoon. Tutkittiin myös olkibiosuotimen käyttöä työnaikaisessa kiintoaineksen keruussa.\nTyön aikana saatiin kehitettyä toimiva olkibiosuodinratkaisu, jossa oli riittävän hyvä läpivirtaama. Olkibiomassan analyysitulokset osoittivat, että typpeä oli kertynyt suodinmassaan. Olkibiosuotimella ei todettu kuitenkaan selvää vaikutusta ojaveden ravinnepitoisuuksiin. Työnaikaisen kiintoaineksen keruukokeesta saatujen lupaavien tulosten perusteella olkibiosuodin on kiinnostava ratkaisu jatkotutkimuksia ajatellen.


Silmin maalatuin: Millaisia muistoja minulla on tästä harrastuksesta?\nMillaisia muistoja minulla on tästä harrastuksesta?\nHeipä hei! Vihdoin minulla on oma kone, ja jonkun verran inspiraatiota tänne blogiin. Toivokaamme siis kaikki, että edes kerran vuodessa tänne jotain kirjoittelisin :D\nOlen suunnitellut tekeväni jossain vaiheessa postausta pienoismallihevosten ja -muiden hoidosta. Eli siis kuinka minä niitä "hoidan". Lisäksi aion tehdä jonkun verran historiapläjäyksiä harrastuksesta yms.\nTänään kuitenkin haluan puhua vuosistani harrastuksen parissa.\nTosissaan kaikki tämä alkoi silloin olisiko ollut 2011, josta lähtien olen säännöllisen epäsäännöllisesti kaikkea schleichien ja sitten myöhemmin breyereidenkin kanssa touhunnut. Silloin alkuaikoina minulla oli vain erilaisia villieläimiä, mutta hyvin pian hankin myös hevosia ja muita eläimiä. Hevosia varten tein alkuun tallin, ilman yhtäkään schleich-hevosta oli hiukan haasteellista talli tehdä, mutta se on mielestäni hienoin talli jonka olen koskaan tehnyt. Ehkä siksi, että se oli ensimmäinen tai siksi, että siinä on hyvin paljon yksityiskohtia. Kuvia kyseisestä tallista silloin alkuperäisenä ei ole, sillä jossain vaiheessa menetin kaikki (haluaisitteko joskus esittelyä vuosien aikana tehdyistä rakennuksista ja tarvikkeista?).\nYksi suosikkikuviani, joita olen ottanut.\nKokoelmani koko kasvoi hitaasti ja välillä nopeasti kohti nykyistä kahtasataa. Kaipaan niin kovasti niitä hetkiä, kun menimme ostamaan minulle schleichejä ja istuin autossa kotimatkalla niiin onnellisena.\nSilloin joskus ensimmäiset pari vuotta vietin monia tunteja leikkien schleicheillä. Edelleen muistan monet näistä leikeistä. Ne leikit, tunnit ja hetket ovat painuneet mieleeni niiden vuosien parhaimpina muistoina. Edelleen toivon, että osaisin ottaa schleichit esiin ja leikkiä niillä.\nMuistan niin elävästi omat harrastukseni kultavuodet. Iltaisin kokosin tilani huoneeni lattialle ja leikin. Sitten otin hiukan kuvia ja kirjoitin postauksen tai pari blogiini (tosissaan noina aikoina saatoin kirjoittaa jopa kahdeksan postausta yhden viikon aikana). Loin tilalle oman erillisen blogin, jossa kirjoittelin enemmän tilan elämästä ja tänne pistin kaiken muun. Loin tilalle omat erilliset kotisivut ja järjestin kilpailuja. Noihin aikoihin minulla oli kymmenisen yhteistyötallia ja yhteydenpito oli hyvin aktiivista. Ja vaikka varmaan edelleen uudet, nuoremmat harrastajat jatkavat samaa kaavaa, ei ainakaan minun silmissäni mikään ole yhtä aktiivista ja hienoa. Silloin pari vuotta nuorempana pystyin heittäytymään tähän maailmaan niin hyvin. Osaltaan tähän vaikuttaa tietty sekin, että sitten minulle tuli elämääni paljon muuta sisältöä ja tämä harrastus hiukan kuoli.\nEntä tuleva? Tulevaisuudessa haluan jatkaa harrastusta niin pitkälle kuin pystyn. Haaveenani on tehdä mahdollisimman oikeanlainen ja yksityiskohtainen talli (näitä näkee ehkä enemmän ulkomaisilla harrastajilla). Nykyisillään minulla ei ole tilaa tuollaista tehdä ja pitää, mutta se on haaveena. Haluan hankkia lisää schleichejä. Vaikka keskityn nykyisimmillään hankkimaan vähän vaikeammin saatavia vanhempia malleja, niin uusiakin aion hankkia kunhan ne silmääni vain miellyttävät. Harmikseni olen huomannut schleichin tyylin muuttuneen, ja ei se uusi tyyli niin iske. Silmissäni näen edelleen just ne tietyntyyppiset hevoset (suunnillen ne siinä 2008 +-3vuotta ilmestyneet), ja ne ovat hienoimpia malleja joita tiedän.\nNyt päästän teidät tekemään muuta! Laittakaa postaustoiveita, jos niitä on.\nKuinka vanha oot?:)\nKave keskiviikkona, elokuuta 17, 2016\nEn sen vanhempi kuin 16.


Tähän vaunuun rahoituskorkotarjous 1.99% + kulut., Ilmainen J. kotiintoimitus suureen osaan yli 5000€ arvoisia ajoneuvojamme (arvo 200€ ). Lisätietoa myyjiltämme., Heti toimitukseen! Uusi rekisteröimätön vaunuTyylikäs vm. 2021 Alpina, MACH etäohjausjärjestelmä + kaasusensori. Machilla etäohjaat ja valvot kaikkia tärkeimpiä toimintoja. Tarjoaa käyttöohjekirjat navigoinnin ja mobiilin toimiston ominaisuudet kuten WiFin., ALDE-nestekeskuslämmi...Lue lisää »\nTähän vaunuun rahoituskorkotarjous 1.99% + kulut., Ilmainen J. kotiintoimitus suureen osaan yli 5000€ arvoisia ajoneuvojamme (arvo 200€ ). Lisätietoa myyjiltämme., Heti toimitukseen! Uusi rekisteröimätön vaunuTyylikäs vm. 2021 Alpina, MACH etäohjausjärjestelmä + kaasusensori. Machilla etäohjaat ja valvot kaikkia tärkeimpiä toimintoja. Tarjoaa käyttöohjekirjat navigoinnin ja mobiilin toimiston ominaisuudet kuten WiFin., ALDE-nestekeskuslämmitys sähköllä ja kaasulla, Nestekiertoinen lattialämmitys, Lämmin vesi, Liesi, Liesituuletin, Uuni, Mikro, Iso jääkaappi-pakastin (tilavuus 167 l), Kerrosvuode kolmelle , Suihku ja WC, Bluetooth Media Control, Kiinteä harmaavesisäiliö, Leveä Ikkunallinen ulko-ovi hyttysverkolla, Kitkavetopää, Alumiinivanteet, Patjanpäällys ja koristetyynyt, Nukkumapaikat 6/7:lle, Pituus 725 cm, Leveys 246 cm, TEHDASLISÄVARUSTEET:PLUSPAKETTI: Mikroaaltouuni, Aluvanteet, AKS-kitkavetopää, Hyttysverkko-ovi 750 € , Matot 340 € , Adria Mach kaasuilmaisimella 870 € , HINTA VARUSTEINEEN 43.360 € + TOIMITUSKULUT 600 € . UUDET ADRIA MATKAILUAUTOT JA -VAUNUT SEINÄJOELLA MYY J. RINTA-JOUPPI OY TERVETULOA KAUPOILLE!, Löydät meidät myös facebookista: www.facebook.com/Jrintajouppi, Tarvittaessa toimitamme auton sinua lähimpään toimipisteeseemme, OSTAMME myös suoraan henkilö-, paketti- ja matkailuautoja sekä asuntovaunuja. www.rintajouppi.fi Piilota »\nNettikaravaani ID 1555691